ลูกฟุตบอลเด้งมาโดนตาตอนแรกมีอาการวิบวับเหมือนไฟกระพริบตาแดงซักพักดีขึ้นแต่มีเป็นบางช่วงที่แสงกระพริบวันต่อมามีอาการปวดเล็กน้อยตาลายเป็นบางครั้ง ช่วยหน่อยไม่อยากโดนที่บ้านด่า มีวิธีรักษาเองมั้ยครับ
สวัสดีค่ะ อาการเห็นแสงกะพริบและปวดตาเล็กน้อย ตาลายร่วมด้วยนั้น อาจจะเป็นอาการที่เกิดขึ้นได้ชั่วคราว หลังการถูกกระแทกที่ตาค่ะ ส่วนใหญ่มักจะหายได้เอง ไม่ใช่ภาวะอันตรายยกเว้นว่ามีอาการดังกล่าวต่อเนื่อง ซึ่งอาจหมายถึงการบาดเจ็บที่ลูกตา มีการฉีกขาดของเยื่อบุนัยน์ตา หรือมีการกระทบกระเทือนในสมองทำให้เลือดออกในสมองและมีผลต่อการมองเห็นร่วมด้วยถ้ามีอาการเป็นต่อเนื่อง ร่วมกับปวดศีรษะมาก มีอาเจียนพุ่ง หรือกล้ามเนื้ออ่อนแรง ควรไปพบแพทย์เพื่อตรวจเพิ่มเติม ไม่ควรปล่อยทิ้งเอาไว้ค่ะ เบื้องต้นพักผ่อนให้เพียงพอ และระวังการกระทบกระแทกเพิ่มเติม